Pius etc:a dilecto filio Henrico Vrese, canonico Aboensi, magistro in artibus, salutem etc:a. Litterarum scientia, uite et morum honestas aliaque laudabilia probitatis et uirtutum merita, super quibus apud nos fidedigno commendaris testimonio, nos inducunt ut tibi reddamur ad gratiam liberales. Cum itaque prepositura ecclesie Aboensis, quam dilectus filius Corradus(!) Bydz, electus Aboensis, tempore promocionis per nos facte de persona sua ad predictam ecclesiam tunc pastore carentem obtinebat, prout obtinet, per promocionem huiusmodj et munus consecracionis eidem electo impendendum vacare speretur, nos tibi, qui, ut asseris, carissimi in Christo filij nostri Cristiernj regis Swecie jllustris capellanus existis, premissorum meritorum tuorum intuitu specialem graciam facere teque in dicta ecclesia, cuius canonicus existis, peramplius honorare volentes, preposituram predictam, que in dicta ecclesia dignitas post pontificalem maior existit et per illius canonicos teneri consueuit, cuique cura immineat animarum et ad quam non(!) consueuit quis per electionem assumi, cuiusque fructus, redditus et prouentus sex marcharum argenti secundum communem extimacionem valorem annuum, ut asseris, non excedunt ….. conferendam tibi cum omnibus iuribus et pertinencijs suis donacioni apostolice reseruamus ….. non obstantibus ….. quod, ut eciam asseris, canonicatum et prebendam prefate ecclesie, quorum fructus, redditus et prouentus quatuor marcharum similium secundum extimacionem predictam valorem annuum non excedunt, nosceris obtinere ….. Datum Senis anno jncarnacionis dominice millesimo quadringentesimo sexagesimo, quarto nonas julij anno secundo. Similimodo: Venerabili fratri archiepiscopo Vpsalensis et dilectis filijs Vpsalensis ac Zwerinensis ecclesiarum prepositis salutem etc:a ….. Datum ut supra. P. xiiij. xij quartodecimo kalendas augusti anno secundo. de Varris.